CELEX: 51996PC0544
Language: da
Date: 1996-10-31
Title: Forslag til RÅDETS AFGØRELSE om indgåelse af en tillægsprotokol til aftalen mellem Det Europæiske Fællesskab og Republikken Slovenien på transportområdet

Avis juridique important

|

51996PC0544

Forslag til RÅDETS AFGØRELSE om indgåelse af en tillægsprotokol til aftalen mellem Det Europæiske Fællesskab og Republikken Slovenien på transportområdet  /* KOM/96/0544 ENDEL - CNS 96/0261 */  

EF-Tidende nr. C 369 af 07/12/1996 s. 0005

Forslag til Rådets afgørelse om indgåelse af en tillægsprotokol til aftalen mellem Det Europæiske Fællesskab og Republikken Slovenien på transportområdet (96/C 369/04) KOM(96) 544 endelig udg. - 96/0261(CNS) (Forelagt af Kommissionen den 31. juli 1996)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 75 sammenholdt med artikel 228, stk. 2, første punktum, og artikel 228, stk. 3, første afsnit,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:Ved aftalen mellem Det Europæiske Fællesskab og Republikken Slovenien på transportområdet, undertegnet den 5. april 1993, særlig artikel 12, stk. 2, gives der ubegrænset adgang for slovenske tunge lastbiler til transitkørsel gennem Fællesskabet;ved protokol nr. 9 om vejtransport, jernbanetransport og kombineret transport i Østrig til akten vedrørende Finlands, Sveriges og Østrigs tiltrædelse af Den Europæiske Union, særlig artikel 11 og 14, fastsættes der en særlig ordning for tunge lastbiler fra Fællesskabet i transittrafik gennem Østrig;det er nødvendigt at sikre ikke-forskelsbehandling mellem tunge lastbiler fra Fællesskabet og Slovenien i transittrafik gennem Østrig fra den 1. januar 1995;tillægsprotokollen til aftalen mellem Det Europæiske Fællesskab og Republikken Slovenien på transportområdet, undertegnet i Bruxelles den . . . 1996, bør godkendes -TRUFFET FØLGENDE AFGØRELSE:Artikel 1 Tillægsprotokollen til aftalen mellem Det Europæiske Fællesskab og Republikken Slovenien på transportområdet godkendes herved på Fællesskabets vegne.Teksten til protokollen er knyttet til denne afgørelse.Artikel 2 Formanden for Rådet foranstalter på Fællesskabets vegne den notifikation, der er omhandlet i artikel 3 i protokollen.TILLÆGESPROTOKOL til aftalen mellem Det Europæiske Fællesskab og Republikken Slovenien på transportområdet DET EUROPÆISKE FÆLLESSKAB, på den ene side, ogREPUBLIKKEN SLOVENIEN, på den anden side,som henviser til aftalen mellem Det Europæiske Fællesskab og Republikken Slovenien på transportområdet, undertegnet den 5. april 1993, særlig artikel 12, stk. 2,som henviser til protokol nr. 9 til akten vedrørende Finlands, Sveriges og Østrigs tiltrædelse af Den Europæiske Union, særlig artikel 11 og 14,som tager i betragtning, at det er nødvendigt at sikre ikke-forskelsbehandling mellem tunge lastbiler fra Fællesskabet og Slovenien i transittrafik gennem Østrig fra den 1. januar 1995,som tager i betragtning, at en passende overgangsperiode giver tilstrækkelig tid til at foretage de tilpasninger til de nye bestemmelser, som måtte være nødvendige -ER BLEVET ENIGE OM FØLGENDE:Artikel 1 Der indsættes vedrørende den slovenske transittrafik gennem Fællesskabet følgende stk. 2a i artikel 12:»2a. Som en undtagelse fra stk. 2 gælder følgende bestemmelser for den slovenske transittrafik gennem Østrig:1) I en periode fra den 1. januar 1995 til den 31. december 1996 opretholdes der en ordning for slovensk transittrafik svarende til den, der følger af den bilaterale aftale mellem Østrig og Slovenien, undertegnet den 4. december 1993.2) Uanset stk. 1, træffes der senest den 31. juli 1996, såfremt Det Blandede Transportudvalg Fællesskabet/Slovenien, som er nedsat ved artikel 22, erkender, at den i artikel 1 omhandlede ordning fører til forskelsbehandling mellem tunge lastbiler fra Slovenien og tunge lastbiler fra Fællesskabet i transittrafik gennem Østrig, egnede foranstaltninger.3) Med virkning fra den 1. januar 1997 anvendes der en ordning med økopoint svarende til den, der er fastlagt ved artikel 11 i protokol nr. 9 til akten vedrørende Finlands, Sveriges og Østrigs tiltrædelse af Den Europæiske Union.Beregningsmetoden og de detaljerede regler og procedurer for forvaltningen af og kontrollen med økopointene vedtages i god tid ved en brevveksling mellem de kontraherende parter og skal være på linje med bestemmelserne i artikel 11 og artikel 14 stk. 2, i ovennævnte protokol nr. 9.«Artikel 2 1. Denne protokol anvendes indtil den 31. december 2003.2. Hvis Rådet for Den Europæiske Union træffer en afgørelse på basis af artikel 11, stk. 3 eller 4, i ovennævnte protokol nr. 9, træffer Det Blandede Transportudvalg Fællesskabet/Slovenien afgørelse om de nærmere bestemmelser for anvendelsen af den ordning, der følger af denne afgørelse, på den slovenske transittrafik gennem Østrig.Artikel 3 1. Denne protokol er udfærdiget i to eksemplarer på hvert af følgende sprog: dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk og slovensk, idet hver af disse tekster har samme gyldighed.2. Denne protokol indgås i overensstemmelse med de kontraherende parters egne procedurer. Den træder i kraft, så snart de kontraherende parter har givet hinanden notifikation om, at de dertil nødvendige procedurer er afsluttet.3. Denne protokol anvendes med virkning fra den 1. januar 1995.Erklæring vedrørende artikel 1, stk. 3 Fællesskabets delegation har inddraget Slovenien nært i arbejdet i Fællesskabet i overensstemmelse med artikel 11 i protokol nr. 9 til akten vedrørende Østrigs tiltrædelse med installering af et elektronisk kontrolsystem til ordningen med økopoint.Begge delegationer er enige om, at 1991 skal være basisåret for beregningen af Sloveniens økopoint, men også at der vil blive taget behørigt hensyn til de særlige omstændigheder, der påvirkede Sloveniens transittrafik i det år. Der vil så tidligt som muligt i 1996 blive afholdt tekniske møder mellem parterne til at indlede arbejdet om dette spørgsmål.